પરિતૃપ્તતા એ કદાચ એવો અનુભવ છે જે ઘણાને તો જીવનાંતે પણ પ્રાપ્ત થતો નથી. શિયાળાની સવારે, વહેલી સવારે શયનત્યાગ એ લોકો જ કરી શકે છે જેઓ જિંદગીને શાંત ચિત્તે ધારણ કરવાની કળા જાણે છે. તરફડ ઉત્પાત તો નિયતિ છે, એને ઓળંગીને જેમણે ઘટમાળ અને ઘટ બંનેને જાણી લીધા છે તેઓ જ પ્રથમ પોતાના મનના અને પછી આ જગના માણિગર થઇને રહે છે. કસોટીની વેળા માત્ર શિયાળાની વહેલી સવાર છે, એમાં બધું જ માર્કિંગ થઇ જાય છે.